10. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ της 10 Δεκ. 1959/25 Ιαν. 1960  Περί κυρώσεως Κανονισμού κλάδου Υγείας των μελών Οικογενειών Αστυνομικών και Διοικητικών Υπαλλήλων Αστυνομίας Πόλεων εν ενεργεία και Συνταξιούχων.  Έχοντες υπ’ όψει το από 29 Μαΐου 1959 Νομοθετικόν Διάταγμα περί Νοσοκομειακής κ.λ.π. περιθάλψεως των τακτικών Δημοσίων Πολιτικών Υπαλλήλων, το από 11 Νοεμβρίου 1959 Νομοθετικόν Διάταγμα «περί συστάσεως Κλάδου Υγείας παρά τω Ε.Τ.Υ.Α.Π.» και τους Κανονισμούς λειτουργίας παρεμφερών Ταμείων Υγείας και ιδιαιτέρως της Α.Τ.Ε., αποφασίζομεν: Κυρούμεν τον υποβληθέντα ημίν κανονισμόν κλάδου υγείας των μελών οικογενειών Αστυνομικών και Διοικητικών Υπαλλήλων Αστυνομίας Πόλεων κλπ. έχοντα ως κατωτέρω: ΚΑΝΟΝΙΣΜΟΣ ΠΑΡΕΧΟΜΕΝΗΣ ΠΕΡΙΘΑΛΨΕΩΣ ΚΕΦΑΛΑΙΟΝ Α΄. Μέλη του Κλάδου Υγείας. Άρθρον 1. Μέλη του Κλάδου Υγείας δικαιούμενα της παρεχομένης παρ’ αυτού περιθάλψεως είναι: α)Υποχρεωτικώς άπαντες οι εν ενεργεία Αστυνομικοί και Διοικητικοί Υπάλληλοι Αστυνομίας Πόλεων δια τα μέλη οικογενείας των (άρθρον 3 Ν.Δ. Κλάδου Υγείας). 2)Προαιρετικώς δύνανται να μετέχωσιν, εφ’ όσον το επιθυμούσι και οι καταστάντες από της συστάσεως του Σώματος και εντεύθεν συνταξιούχοι αστυνομικοί και διοικητικοί υπάλληλοι Αστυν. Πόλεων, ως και οι εφεξής καθιστάμενοι τοιούτοι, δι’ εαυτούς και τα μέλη οικογενείας των (2 παρ. του άρθρου 3 Ν.Δ. Κ.Υ.). Μέλη οικογενείας υπαλλήλων. Άρθρον 2. 1)Μέλη της οικογενείας του υπαλλήλου θεωρούνται: α)Η σύζυγος και επί θηλέων υπαλλήλων ο συνεπεία νόσου ανίκανος προς άσκησιν βιοποριστικού επαγγέλματος, άπορος σύζυγος, της ανικανότητος αυτού βεβαιουμένης δια γνωματεύσεως της παρ’ εκάστη Αστυν. Δ/νσει Αστυν. Υγειον. Επιτροπής. β)Τα νόμιμα, νομιμοποίητα αναγνωρισθέντα, προγονοί ή θετά τέκνα παντός υπαλλήλου και τα φυσικά τέκνα γυναικός υπαλλήλου, εάν τα μεν θήλεα είναι άγαμα, τα δε άρρενα ανήλικα και άγαμα, ή ενήλικα μεν αλλ’ ανίκανα προς άσκησιν οιουδήποτε βιοποριστικού επαγγέλματος λόγω διαρκούς σωματικής ή πνευματικής αναπηρίας, της ανικανότητος βεβαιουμένης δια γνωματεύσεως της παρ’ εκάστη Αστ. Δ/νσει Αστυν. Υγειον. Επιτροπής. Τα τέκνα της υπαλλήλου δικαιούνται της εν άρθρω 1 περιθάλψεως, εφ’ όσον αι πρόσοδοι του συζύγου αυτής πατρός των τέκνων δεν υπερβαίνουσι το ποσόν των δραχμών 3.000 μηνιαίως. γ)Ο πατήρ και η μήτηρ, και δ)Αι άγαμοι αδελφαί. 2)Τα υπό στοιχεία γ΄ και δ΄ της προηγουμένης παραγράφου πρόσωπα δικαιούνται της υπό των διατάξεων του παρόντος προβλεπομένης περιθάλψεως μέχρι τριών κατ’ ανώτατον όριον και εφ’ όσον,  (Αντί της σελ. 178,03) Σελ. 178,03(α) 137-15 Επικουρικό Ταμείο Υπαλλήλων Αστυνομίας Πόλεων (Ε.Τ.Υ.Α.Π.) 4.ΒΑ.α.10   1276 α)Αι εκ πάσης πηγής εις χρήμα ή εις είδος πρόσοδοι εκάστου τούτων δεν υπερβαίνουσι τας δραχμάς (500) μηνιαίως, και προκειμένου περί νοσοκομειακής περιθάλψεως τας δραχμάς χιλίας πεντακοσίας (1.500), και β)Ταύτα συνοικούσι μετά του υπαλλήλου. Προκειμένου περί γονέων η εν άρθρω 1 περίθαλψις παρέχεται και εις περίπτωσιν μη συγκατοικήσεως μετά του υπαλλήλου, εφ’ όσον ούτοι διαμένουν εις τον τόπον της καταγωγής του. 3)Εάν ο υπάλληλος πλην των υπό στοιχεία γ΄ και δ΄ της παραγράφου 1 μελών οικογενείας του, έχη ενήλικον αδελφόν ή άγαμον αδελφήν, ων αι μηνιαία πρόσοδοι υπερβαίνουσι τας δραχμάς δύο χιλιάδας (2.000) το Δημόσιον καταβάλλει δια την νοσηλείαν των υπό στοιχεία γ΄ και δ΄ της παρ. 1 μελών της οικογενείας του, το ήμισυ των εν παρ. 3 του άρθρ. 3 του Ν.Δ. Δ.Υ. δαπανών, επί πλειόνων δε του ενός ενηλίκων αρρένων αδελφών ή αγάμων θηλέων, αι πρόσοδοι εκάστου των οποίων υπερβαίνουσι τας δραχμάς 2.000 μηνιαίως, το εν τρίτον. 4)Της περιθάλψεως του παρόντος δεν δικαιούνται τα μέλη της οικογενείας του υπαλλήλου τα δικαιούμενα τοιαύτης εις βάρος του Ιδρύματος των Κοινωνικών Ασφαλίσεων ή ετέρου Ασφαλιστικού Ταμείου ή Οργανισμού. Δικαιούνται όμως συμπληρώσεως της ασφαλίσεως εις ην περίπτωσιν αύτη υπολείπεται της δια του παρόντος αναγνωριζομένης (Ν.Δ. Δημ. Υπαλλήλων). Άρθρον 3. Οι εν ενεργεία αστυνομικοί και διοικητικοί υπάλληλοι, οι συνταξιούχοι, ως και τα μέλη της οικογενείας των, υποχρεούνται να γνωστοποιώσιν εις την υπηρεσίαν του Κλάδου Υγείας πάσαν επερχομένην μεταβολήν εις την οικογενειακήν των κατάστασιν (Α.Τ.Ε.). ΚΕΦΑΛΑΙΟΝ Β΄ Προϋποθέσεις παροχής περιθάλψεως. Άρθρον 4. Η περίθαλψις παρέχεται εις τα ησφαλισμένα μέλη του Κλάδου Υγείας. α)Εις ησφαλισμένα μέλη των οικογενειών των εν ενεργεία αστυνομικών και διοικητικών υπαλλήλων από 1.1.60. β)Δια τους από 1 Νοεμβρίου 1958 και εφεξής διοριζομένους εις το Σώμα και τους Συνταξιούχους από 1.1.60, εφ’ όσον θα έχωσι συμπληρώσει εξάμηνον συμμετοχήν εις κρατήσεις (άρθρ. 6 Ν.Δ. Κλ. Υγείας). γ)Δια τα μέλη οικογενειών των συνταξιούχων, άτινα δεν προστατεύονται υπό του Ν.Δ.Δ.Υ. εφ’ όσον κατά το άρθρ. 3 του Ν.Δ. Κλ. Υγείας, διαμένουσιν εις ας πόλεις λειτουργεί ο θεσμός της Αστυνομίας Πόλεων του όρου «Πόλις» δυναμένου να περιλάβη και τα προάστια ως ακολούθως: Σελ. 178,04(α) 137-16 Δια την Κέρκυραν τα μέλη των οικογενειών των συνταξιούχων τα διαμένοντα εν τη Νήσω Κερκύρα. Δια τας Πάτρας, τα μέλη των οικογενειών των συνταξιούχων τα διαμένοντα εν τη Επαρχία Πατρών. Δια δε τας Αθήνας και τον Πειραιά τα μέλη των οικογενειών των συνταξιούχων τα διαμένοντα εν τη Επαρχία Αττικής. δ)Συνταξιούχος διαγραφόμενος κατόπιν αιτήσεώς του εκ του Κλάδου Υγείας, εφ’ όσον έχει τουλάχιστον ετησίαν συμμετοχήν εις τον κλάδον τούτον δικαιούται περιθάλψεως δι’ εαυτόν και τα μέλη της οικογενείας του επί εν έτος αφ’ ης διεγράφη. ε)Ομοίως αστυνομικός ή διοικητικός υπάλληλος Αστυνομίας Πόλεων απολυθείς του Σώματος δια λόγους υγείας και μη συνταξιοδοτηθείς δικαιούται περιθάλψεως επί εν έτος, αφ’ ης διεγράφη δι’ εαυτόν και τα μέλη της οικογενείας του, εφ’ όσον έχει τουλάχιστον ετησίαν συμμετοχήν εις, τον Κλάδον Υγείας. Τα βάσει του άρθρ. 3 του παρόντος Κανονισμού δικαιούμενα περιθάλψεως μέλη οικογενείας του ησφαλισμένου εν περιπτώσει θανάτου εν ενεργεία αστυνομικού ή διοικητικού υπαλλήλου Αστυν. Πόλεων δικαιούνται περιθάλψεως επίσης επί εν έτος από του θανάτου, εφ’ όσον ο αποβιώσας είχε τουλάχιστον ετησίαν συμμετοχήν εις τον Κλάδον Υγείας. Εάν τα ανωτέρω μέλη δικαιωθώσι συντάξεως δύνανται να εξακολουθήσωσι την ασφάλισιν, εάν δύο μήνας προ της λήξεως του έτους καθ’ ο παρέχεται η κατά την παρούσαν παράγραφον περίθαλψις, ήθελον υποβάλλει σχετικήν προς τούτο δήλωσιν. Της ασφαλίσεως παρά τω άνω Κλάδω Υγείας εξαιρούνται οι Αστυνομικοί και Διοικητικοί υπάλληλοι οι ησφαλισμένοι αμέσως ή εμμέσως εις Ταμείον κυρίας ή επικουρικής ασφαλίσεως κατά της ασθενείας (άρθρ. 3 Ν.Δ.Κ.Υ. εν συνδυασμώ προς Ν.Δ.Δ.Υ.). Άρθρον 5. Οι ησφαλισμένοι παρά τω Κλάδω Υγείας δικαιούνται των κάτωθι παροχών παρ’ αυτού. α)Τα μέλη οικογενείας των εν ενεργεία και οι συνταξιούχοι καταβολής του ποσού συμμετοχής αυτών καθ’ ας περιπτώσεις προβλέπεται τούτο δια την παρεχομένην αυτοίς υπό του Δημοσίου Νοσοκομειακήν και ιατροφαρμακευτικήν περίθαλψιν, ως αναφέρεται εις το (άρθρ. 5 Ν.Δ.Κ.Υ.) ή και ολοκλήρου δαπάνης καθ’ ας περιπτώσεις τούτο δεν προβλέπεται υπό του Νομ. Δ/τος Δημ. Υπαλλήλων (παρ. 2 άρθρ. 3 Ν.Δ. Κλάδου Υγείας). Το ποσόν τούτο καταβάλλεται ευθέως εις τους δικαιούχους άνευ αναμίξεως του ησφαλισμένου. β)Τα μέλη οικογενείας των συνταξιούχων ως και των αποβιούντων εν ενεργεία ή συνταξιούχων Αστυνομικών και Διοικητικών Υπαλλήλων Αστυνομίας Πόλεων, Νοσοκομειακής και ιατροφαρμακευτικής περιθάλψεως ως την παρέχει το Δημόσιον εις τα Μέλη οικογενείας των εν ενεργεία, του Κλάδου Υγείας αναλαμβάνοντος το σύνολον (Παρ. 2 του άρθρου 3 του Ν.Δ. Κλάδου Υγείας).  4.ΒΑ.α.10 Επικουρικό Ταμείο Υπαλλήλων Αστυνομίας Πόλεων (Ε.Τ.Υ.Α.Π.)   1277 ΚΕΦΑΛΑΙΟΝ Γ΄ Περίθαλψις και τρόπος παροχής της. Γενικά Άρθρον 6. Η παρεχομένη παρά του Κλάδου Υγείας Περίθαλψις καθορίζεται δυνάμει του παρόντος Κανονισμού και των εκάστοτε αποφάσεων Τριμελούς Εκτελεστικής Επιτροπής οριζομένης υπό του Διοικητικού Συμβουλίου. Βάσιν παροχής οιασδήποτε Περιθάλψεως εις άπαντας τους ησφαλισμένους του Κλάδου Υγείας αποτελεί το βιβλιάριον ασθενείας εκάστου αστυνομικού ή διοικητικού υπαλλήλου της Αστυνομίας Πόλεων ή συνταξιούχου μετά των δικαιουμένων ασφαλίσεως μελών της οικογενείας αυτού, όπερ καθιερούται προς τον σκοπόν της παρακολουθήσεως της υγειονομικής καταστάσεως εκάστου μέλους, της εξελίξεως αυτής και της ακολουθητέας θεραπείας. Άνευ του βιβλιαρίου τούτου ουδεμία περίθαλψις και ουδέν φάρμακον παρέχεται. Εις εκτάκτους περιπτώσεις και σοβαράς καταστάσεις τούτο δύναται να προσκομίζεται εκ των υστέρων. Το βιβλιάριον δέον να προσκομίζεται εις πάσαν περίπτωσιν προσφυγής εις τον Κλάδον Υγείας, εις ιατρόν, εξωτερικά Ιατρεία ή Νοσοκομεία συμβεβλημένους ή μη οίτινες υποχρεούνται να συμπληρώνουν τας οικείας στήλας διαγνώσεως παραγγελομένων φαρμάκων, παρακλινικών εξετάσεων, θεραπειών, εισαγωγής εις το Νοσοκομείον, εις κεχωρισμένην δ’ έκαστον ησφαλισμένον σελίδα μόνον η Νοσοκομειακή περίθαλψις θα καταχωρίζεται εις την αυτήν σελίδα δι’ άπαντας τους ησφαλισμένους. Έκαστος ησφαλισμένος οφείλει απαραιτήτως να απαιτή την συμπλήρωσιν των ενδείξεων του βιβλιαρίου κατά τ’ ανωτέρω καθιστάμενος υπεύθυνος δια τυχόν τοιαύτην παράλειψιν. Αναπόσπαστον μέρος του βιβλιαρίου είναι και το συνταγολόγιον. Τούτο είναι οικογενειακόν και ηριθμημένον προς χρήσιν απάντων των ησφαλισμένων μελών της οικογενείας. Συνταγαί εκδίδονται παρά των ιατρών εις διπλούν αποκλειστικώς επί του εντύπου τούτου (Α.Τ.Ε.). Ιατρική περίθαλψις. Άρθρον 7. Κατ’ οίκον εξέτασις. Εφ’ όσον η σοβαρότης και η μορφή της ασθενείας ησφαλισμένου δεν επιτρέπει την μετακίνησιν, ούτος δύναται να καλέση εις την οικίαν του, δια μίαν και μόνην επίσκεψιν ιατρόν της προτιμήσεώς του, υποχρεούται δε να τηλεφωνήση σχετικώς εις τον κλάδον Υγείας. Εις την περίπτωσιν ταύτην ο ησφαλισμένος υποχρεούται εις την υπογραφήν αποδείξεως δια την πραγματοποιηθείσαν επίσκεψιν της αμοιβής καταβαλλομένης εις τον ιατρόν βάσει ταύτης απ’ ευθείας παρά του Κλάδου Υγείας, συμφώνως προς το Β.Δ. περί αμοιβών Ιατρών. Εφ’ όσον επιβάλλεται λόγω παρατάσεως της νόσου η συνέχισις των επισκέψεων, ο ησφαλισμένος ζητεί την έγκρισιν του Κλάδου Υγείας. Εάν δε η ασθένεια παρατείνεται πέραν των τριών επισκέψεων δέον και πάλιν να ειδοποιηθή ο Κλάδος Υγείας δια την έγκρισιν ή μη. Ο Κλάδος Υγείας διατηρεί πάντοτε το δικαίωμα της δι’ ελεγκτών ιατρών παρακολουθήσεως του ασθενούς. Εξωτερικά Ιατρεία. Περίθαλψις παρέχεται ομοίως και εις ιατρεία και εργαστήρια συμβεβλημένων μετά του Κλάδου Υγείας, ιατρών Ειδικοτήτων, ή εις Κρατικά Νοσηλευτικά Ιδρύματα και Νοσηλευτικά Ιδρύματα Ιδιωτικού Δικαίου Αγαθοεργού Πρωτοβουλίας, ή εις εργαστήρια ιδιωτών ιατρών της εκλογής του υπαλλήλου ή του Συνταξιούχου μετά έγκρισιν του Κλάδου Υγείας ή εις τα Ιατρεία και Εργαστήρια του Αστυνομικού Νοσοκομείου άνευ εγκρίσεως τινός υποχρεουμένου εκ του Νόμου εις την παροχήν της τοιαύτης περιθάλψεως. Προκειμένης δε σοβαρωτέρας περιπτώσεως ειδικότητος εκδίδεται παρά του Κλ. Υγείας διατακτική προς τον ιατρόν εκλογής του ησφαλισμένου αναγράφουσα και την πληρωτέαν αμοιβήν, την διατακτικήν υπογράφει εις την οικείαν θέσιν ο ησφαλισμένος δια την επιβεβαίωσιν της πραγματοποιηθείσης εξετάσεως, της αμοιβής καταβαλλομένης υπό του Κλάδου Υγείας απ’ ευθείας εις τον ιατρόν. Εάν ο εξετάσας τον ησφαλισμένον ιατρός γνωματεύση ότι ούτος έχει ανάγκην και ετέρων εξετάσεων ή ειδικής θεραπείας εκδίδεται και ετέρα διατακτική ή εγγυητική επιστολή, μετά προηγουμένην έγκρισιν του Κλάδου Υγείας. Εις σοβαράς περιπτώσεις προκαλείται γνωμάτευσις Ειδικής Υγειονομικής Επιτροπής (Α.Τ.Ε.). Συμβούλια Εις σοβαράς περιπτώσεις δύναται να πραγματοποιηθή Συμβούλιον ιατρών και όταν τούτο επιβάλλεται και κατά το ισχύον εν ταις συμβάσεσι μετά των ιατρικών συλλόγων τιμολόγιον, πρωτοβουλία του θεράποντος ιατρού ή και του ασθενούς, ανεξαρτήτως αν ούτος είναι κλινήρης ή μη, μετά προηγουμένην όμως απαραιτήτως έγκρισιν του Κλάδου Υγείας. Παρακλινικαί εξετάσεις και θεραπείαι. Άρθρον 8. Παρακλινική εξέτασις. Δια του όρου τούτου νοούνται γενικώς άπασαι αι καθαρώς εργαστηριακαί εξετάσεις διαγνωστικού κατ’ εξοχήν περιεχομένου. Ως τοιαύται εξετάσεις σημειούνται ενδεικτικώς αι εξής: 1)Ακτινολογικαί,2)Ηλεκτροκαρδιογράφημα,3)Ορθοδιάγραμμα καρδίας, 4)Μικροβιολογικαί, 5)Ιστολογική εξέτασις,6)Βιοψία,7)Βρογχογραφία,8)Ηλεκτροεγκεφαλογράφημα,9)Βασικός μεταβολισμός,10)Κυστεοσκόπησις, 11)Ορθοσκόπησις, 12)Εξέτασις επιχρισμάτων κόλπου, 13)Εξέτασις πρεγναδιόλης εν τοις ούροις,14)Βιοψία ενδομητρίου (γραμμοειδής απόξεσις), 15)Εξέτασις οιστρογόνων, 16)Αρτηριογραφία, κ.λ.π. Αι παρακλινικαί εξετάσεις και θεραπείαι ως εξωτερικών ασθενών ενεργούνται εις τα εργαστήρια και τα εξωτερικά ιατρεία των νοσηλευτικών ιδρυμάτων και κλινικών ή εις εργαστήρια ιδιωτών ιατρών της εκλογής του υπαλλήλου ή του συνταξιούχου τη εγκρίσει του Κλάδου Υγείας κατά τα εν άρθρω 7 οριζόμενα ή του Αστυνομικού Νοσοκομείου άνευ εγκρίσεως. Νοσοκομειακή περίθαλψις. Άρθρον 9. Εις την περίπτωσιν καθ’ ην ενδείκνυται Νοσοκομειακή περίθαλψις εκδίδεται υπό του Κλάδου Υγείας, εγγυητική επιστολή προς το Νοσοκομείον, Κλινικήν ή Θεραπευτήριον της εκλογής του ησφαλισμένου προς νοσηλείαν. Δι’ αποφάσεων του Διοικητικού Συμβουλίου του Κλάδου Υγείας γίνεται συνομολόγησις συμβάσεων μετά ιατρών ειδικοτήτων ή μη, εξωτερικών ιατρείων, ιδιωτικών κλινικών, δια την εν αυταίς νοσηλείαν των ησφαλισμένων, δια των συμβάσεων (Μετά την σελ. 178,04(α) Σελ. 178,05 Επικουρικό Ταμείο Υπαλλήλων Αστυνομίας Πόλεων (Ε.Τ.Υ.Α.Π.) 4.ΒΑ.α.10   1278 δε τούτων καθορίζονται και οι όροι νοσηλείας διατροφής των νοσηλευομένων, τα τιμολόγια κλπ. Η εν τω Νοσοκομείω ή Κλινική νοσηλεία των μελών της οικογενείας των Αστυνομικών και Διοικητικών Υπαλλήλων της Αστυνομίας Πόλεων και των συνταξιούχων και των μελών οικογενείας αυτών κατά θέσιν ορίζεται η καθοριζομένη ως θέσις νοσηλείας του εν ενεργεία ή εν συντάξει βαθμού του Αρχηγού της οικογενείας, εν ουδεμιά δε περιπτώσει κατωτέρα υπό του Ν.Δ. «περί Δημοσίων Υπαλλήλων» προβλεπομένης. Εάν ο ησφαλισμένος επιθυμή να νοσηλευθή εις ανωτέραν θέσιν επιβαρύνεται με την διαφοράν των νοσηλείων ακεραίαν. Όπου προβλέπεται κατά τας κειμένας «περί νοσηλείας δημοσίων υπαλλήλων διατάξεις» ότι γνωματεύει η Πρωτοβάθμιος Υγειονομική Επιτροπή του άρθρ. 11 του Ν. 1811/51 γνωματεύει αντ’ αυτής δια τους ησφαλισμένους του Κλάδου Υγείας η παρ’ εκάστη Αστυν. Δ/νσει Υγειονομική Επιτροπή. Ο Κλάδος Υγείας δι’ ελεγκτού ιατρού παρακολουθεί την πορείαν της ασθενείας και την εφαρμοζομένην θεραπείαν εν συνεργασίαν δε μετά των θεραπόντων ιατρών του Νοσοκομείου ή της Κλινικής γνωματεύει και περί του χρόνου παραμονής εν αυτώ. Ο ησφαλισμένος προ της εξόδου υποχρεούται να υπογράψη την εγγυητικήν επιστολήν και όλα τα δικαιολογητικά του Νοσοκομείου εκ των οποίων εμφαίνεται ο χρόνος νοσηλείας, η παρασχεθείσα περίθαλψις, αι γενόμεναι παρακλινικαί εξετάσεις και θεραπείαι, τα χορηγηθέντα φάρμακα κ.λ.π. δια την υπό του Κλάδου Υγείας βάσει τούτων πληρωμήν του Νοσοκομείου. Το Νοσοκομείον αφ’ ετέρου υποχρεούται εις την συμπλήρωσιν των στηλών της οικείας σελίδος του βιβλιαρίου υγείας του ησφαλισμένου (Ν.Δ. Δημοσίων Υπαλλήλων και Ν.Δ. Κλάδου Υγείας). Ενέσεις. Άρθρον 10. Η εκτέλεσις των ενέσεων ενεργείται υποχρεωτικώς εις τα ιατρεία του Κλάδου Υγείας όπου λειτουργούν τοιαύτα, παρ’ εμμίσθων ιατρών ή νοσοκόμων και εφ’ όσον ο ασθενής ευρίσκεται εις κατάστασιν επιτρέπουσαν την προσέλευσίν του εις αυτά. Εφ’ όσον ο ασθενής παραμένει κλινήρης η εκτέλεσις πραγματοποιείται κατ’ οίκον παρ’ εμμίσθων ειδικών νοσοκόμων του Κλάδου Υγείας μετά ειδοποίησιν του ενδιαφερομένου προς τον Κλάδον Υγείας, όστις εν προκειμένω εκδίδει ειδικήν εντολήν βάσει της ενδείξεως και της προηγηθείσης εκτελέσεως αναλόγου συνταγής του θεράποντος ιατρού. Ο ησφαλισμένος υποχρεούται όπως βεβαιοί ενυπογράφως επί του σώματος της εντολής τον αριθμόν των εκτελεσθεισών ενέσεων. Ουδεμία δαπάνη εκτελέσεως ενέσεων παρά τρίτου τινός αναγνωρίζεται εφ’ όσον ως προελέχθη ο Κλάδος Υγείας διαθέτει ανάλογον ειδικόν προσωπικόν. Σελ. 178,06 137-18 Οδοντοθεραπεία. Άρθρον 11. Η οδοντοθεραπεία παρέχεται ελευθέρως εις οδοντιάτρους της εκλογής του ησφαλισμένου (άρθρ. 10 παρ. 3 Ν.Δ. Δ.Υ.) τη εγκρίσει του Κλάδου Υγείας και εν τοις οδοντιατρείοις του Αστυνομικού Νοσοκομείου και άνευ αυτής. Δια την παροχήν περιθάλψεως οδοντοθεραπείας εις οδοντίατρον της εκλογής του ησφαλισμένου χρησιμοποιείται απαραιτήτως έντυπος αίτησις συμπληρουμένη υπό του μέλους του θεράποντος ιατρού και του Ελεγκτού δια την αναγκαιότητα της αιτουμένης θεραπείας. Βάσει της αιτήσεως ταύτης εκδίδεται εγγυητική επιστολή με το ποσόν της συμμετοχής του Κλάδου Υγείας εις την όλην θεραπείαν, πάντως ανώτερον των υπό του Ν.Δ. περί Δημοσίων Υπαλλήλων δικαιολογουμένων. Αι δαπάναι προσθετικών οδοντιατρικών εργασιών αναγνωρίζονται επί όλων των μελών εις το ακέραιον, εφ’ όσον η εξαγωγή των οδόντων επεβλήθη προς θεραπείαν σοβαράς νόσου. Εις πάσαν άλλην περίπτωσιν αναγνωρίζονται τα 3/4 της δαπάνης (Ν.Δ.Δ.Υ. και Ν.Δ. Κλάδου Υγείας). Φαρμακευτική περίθαλψις. Άρθρον 12. Εις τους ησφαλισμένους χορηγούνται άπαντα τα εν Κρατική διατιμήσει εγκεκριμένα υπό του Ανωτ. Υγειον. Συμβουλίου του Κράτους Φάρμακα. Δεν χορηγούνται Καλλυντικά, Καθαρτικά Πολυτελείας, τροφαί (γάλα ή συμπεπυκνωμένον τοιούτον) μουρουνέλαιον, είδη επιδέσεως κινίνης, ασπιρίνης, οινόπνευμα, θερμόμετρον, νοσηλευτικά είδη κ.λ.π. Τα φάρμακα χορηγούνται μετά προηγουμένην απαραιτήτως θεώρησιν της Υπηρεσίας του Κλάδου Υγείας, βάσει των εις διπλούν και επί του ειδικού εντύπου συνταγολογίου και μόνον εκδιδομένων παρά των ιατρών συνταγών του Κλάδου Υγείας. Αύται είναι εκτελεσταί προσκομιζόμεναι εις οιονδήποτε της εκλογής του ησφαλισμένου φαρμακείον του τόπου της εκδόσεώς των. Ο φαρμακοποιός υποχρεούται όπως συμπληροί τας οικείας στήλας του Βιβλιαρίου Υγείας (Ν.Δ. Δημοσίων Υπαλλήλων). Η παραλαβή των φαρμάκων βεβαιούται, ενυπογράφως επί του σώματος της συνταγής. Η αναγραφομένη επί της συνταγής συμμετοχή, καταβάλλεται απ’ ευθείας παρά του μέλους εις το Φαρμακείον. Η ιατροσήμανσις των παρά των εμμίσθων και συμβεβλημένων μετά του Κλάδου Υγείας Ιατρών, εκδιδομένων συνταγών, βαρύνει τον Κλάδον Υγείας παρά των λοιπών δε ιατρών τους ιδίους κατά τον ιατρικόν Κώδικα. Διευκρινίζεται ότι εφ’ όσον ένα φάρμακον δύναται να παρασκευασθή δεν θα γίνεται χρήσις ΣΠΕΣΙΑΛΙΤΕ. Επίσης δεν θα γίνεται χρήσις Ευρωπαϊκής ΣΠΕΣΙΑΛΙΤΕ εφ’ όσον υπάρχει Ελληνική τοιαύτη θεραπευτικώς ισοδύναμος (Α.Τ.Ε.).  4.ΒΑ.α.10 Επικουρικό Ταμείο Υπαλλήλων Αστυνομίας Πόλεων (Ε.Τ.Υ.Α.Π.)   1279 Επείγουσα περίθαλψις. Άρθρον 13. Αν εις όλως εξαιρετικάς περιπτώσεις, αναποτρέπτου ανάγκης και εις ημέρας αργίας, ο ησφαλισμένος υποβληθή άνευ ειδοποιήσεως του Κλάδου Υγείας εις οιανδήποτε περίθαλψιν (εξέτασις παρ’ ιατρών πάσης ειδικότητος, παρακλινική εξέτασις, φάρμακα, ενέσεις κ.λ.π.) υποχρεούται όπως την επομένην ειδοποιήση απαραιτήτως τον Κλάδον Υγείας δια τον προσήκοντα έλεγχον. Τα δικαιολογητικά της παρασχεθείσης περιθάλψεως είτε κατεβλήθησαν είτε όχι, υποβάλλονται εκ των υστέρων εις τον Κλάδον Υγείας παρά του ενδιαφερομένου ησφαλισμένου. Εις την κρίσιν της εκτελεστικής επιτροπής μετά διερεύνησιν των συνθηκών υφ’ ας επραγματοποιήθη η δαπάνη και έλεγχον των δικαιολογητικών, εναπόκειται η έγκρισις ταύτης και πάντοτε μέχρι του εκάστοτε καθωρισμένου ποσού κατά τα ισχύοντα τιμολόγια (Α.Τ.Ε.). Περίθαλψις εις το Εξωτερικόν. Άρθρον 14. Η δαπάνη της εν τω Εξωτερικώ νοσηλείας των μελών των οικογενειών των Αστυνομικών και Διοικητικών Υπαλλήλων και των Συνταξιούχων δι’ εαυτούς αναγνωρίζεται εις βάρος του Δημοσίου, α)εις εξαΙρετικάς περιπτώσεις πασχόντων εκ σοβαρωτάτου νοσήματος η διάγνωσις ή η θεραπεία του οποίου δεν δύναται να γίνη εν Ελλάδι ελλείψει καταλλήλων επιστημονικών μέσων και ιατρών διαθετόντων την απαιτουμένη ειδίκευσιν και β)προκειμένου περί των διαμενόντων εις το Εξωτερικόν. Αι κατά την προηγουμένην παράγραφον δαπάναι περιλαμβάνουσι, α)τα έξοδα μεταβάσεως και επιστροφής του ασθενούς εις αλλοδαπήν, β)τα έξοδα διαμονής εις Ξενοδοχείον, γ)τα έξοδα νοσηλείας εις Ξενοδοχείον ή Κλινικήν και δ)τας αμοιβάς των ιατρών ως και το αντίτιμον των αναλωθέντων φαρμάκων. Εάν η σοβαρότης της καταστάσεως του ασθενούς επιβάλη την χρησιμοποίησιν συνοδού αναγνωρίζονται και τα οδοιπορικά έξοδα και έξοδα διαμονής εις Ξενοδοχείον του συνοδού. Αι κατά τας διατάξεις των άρθρων 3, 4 του Ν.Δ/τος Δημ. Υπαλλήλων, υποχρεώσεις συμμετοχής των ησφαλισμένων, εις τας δαπάνας, ως και η τυχόν διαφορά θέσεως συμφώνως προς τον παρόντα Κανονισμόν, βαρύνουσι τον Κλάδον Υγείας. Παρεχόμενα είδη. Άρθρον 15. Εις τους ησφαλισμένους χορηγούνται: α)Ακουστικά βαρηκοΐας, με συμμετοχήν του ησφαλισμένου 50%, β)Ανταλλακτικά μηχανημάτων βαρηκοΐας, με συμμετοχήν 30% και χρονικόν όριον αντικαταστάσεως (2) ετών και γ)Μπαταρίας ακουστικών βαρηκοΐας με συμμετοχήν 50%. Ορθοπεδικά χορηγούνται με συμμετοχήν 20%. Απαλλάσσονται συμμετοχής των ησφαλισμένων αι πάσης φύσεως μετεγχειρητικαί ζώναι. Άπαντα τα ως ανωτέρω είδη χορηγούνται και εφ’ όσον ενδείκνυται τούτο κατόπιν γνωματεύσεως ιατρού της εκλογής του ησφαλισμένου μετ’ έγκρισιν του Κλάδου Υγείας. Βάσει της γνωματεύσεως εκδίδεται Εγγυητική Επιστολή, προς το κατάστημα της εκλογής του ησφαλισμένου. Κατά την παραλαβήν του είδους, ο ησφαλισμένος υπογράφει απαραιτήτως την εγγυητικήν επιστολήν. Η αναλογούσα συμμετοχή προεισπράττεται κατά την έκδοσιν της Εγγυητικής Επιστολής. Δι’ αποφάσεως της Εκτελεστικής Επιτροπής δύναται να μειωθή ητιολογημένως το ποσόν της ως άνω συμμετοχής του ησφαλισμένου. Τοκετοί. Άρθρον 16. Δια τας δαπάνας του φυσιολογικού τοκετού των συζύγων των ησφαλισμένων ο Κλάδος Υγείας καταβάλλει το αντίτιμον της γενικής δαπάνης φυσιολογικής μαιεύσεως εις κλίνην ανάλογον του βαθμού του αρχηγού της οικογενείας, πάντως ουχί κατωτέραν της Ββ θέσεως του Μαιευτηρίου «ΑΛΕΞΑΝΔΡΑ». Πόροι. Άρθρον 17. Δια την αντιμετώπισιν των δαπανών του Κλάδου Υγείας έχει ούτος τους κάτωθι πόρους: 1)Κράτησιν επί των αποδοχών των λαμβανομένων υπ’ όψιν, κατά τας κειμένας διατάξεις, προς υπολογισμόν της συντάξεως, των εν ενεργεία αστυνομικών και διοικητικών υπαλλήλων, αρμοδιότητος Αστυν. Πόλεων, ως επίσης και κράτησιν επί της συντάξεως των συνταξιούχων, αστυνομικών και διοικητικών αρμοδιότητος Αστυν. Πόλεων, κατά τας κατωτέρω διακρίσεις: α)Οι βαρυνόμενοι με την συντήρησιν μέλους οικογενείας, υποχρεούνται εις εισφοράν 2%. β)Οι μη βαρυνόμενοι με την συντήρησιν μέλους οικογενείας, υποχρεούνται εις εισφοράν 1%. 2)Παν έσοδον πραγματοποιούμενον παρ’ αυτού εκ δωρεάς κληρονομίας κληροδοσίας ή άλλης τινός αιτίας. Δι’ αποφάσεως του Υπουργού εσωτερικών, στηριζομένης εις σύμφωνον γνώμην του Διοικητικού Συμβουλίου του Κλάδου Υγείας και πρότασιν του Αρχηγού της Αστυνομίας δύνανται να αυξομοιούνται κατά κατηγορίας ησφαλισμένων ή κεχωρισμένως δια τους εν ενεργεία ή συνταξιούχους, τα υπό της ανωτέρω παραγρ. 1 του παρόντος προβλεπόμενα ποσοστά. (Δι’ εσωτερικού Κανονισμού θέλει καθορισθή λεπτομερώς ο τρόπος εισπράξεως των εσόδων και αποδόσεως αυτών εις τον Κλάδον Υγείας του Ε.Τ.Υ.Α.Π.). 3)Εν ουδεμιά περιπτώσει επιτρέπεται οι πόροι του Κλάδου Υγείας να χρησιμοποιηθώσι δι’ ετέρους, πλην των υπό του παρόντος προβλεπομένων σκοπών. 4)Η εν γένει περιουσία του Κλάδου Υγείας δεν κατάσχεται ουδ’ εκχωρείται ει μη δια χρέη προς το Δημόσιον ή κατόπιν τελεσιδίκου δικαστικής αποφάσεως (Ν.Δ.Κ.Υ.). Άρθρον 18. 1)Προς εκπλήρωσιν των σκοπών του Κλάδου Υγείας, ούτος δικαιούται να χρησιμοποιή, άνευ αποζημιώσεως ή αμοιβής. α)Τα Ιατρεία του Νοσοκομείου Αστυνομίας Πόλεων και τα Υπηρεσιακά Ιατρεία των Αστυνομικών Υπηρεσιών, ως και πάντα τα ιατρικά μέσα, επιστημονικάς εγκαταστάσεις και εργαλεία της Αστυν. Πόλεων. β)Τους Υγειον. Αξιωματικούς του Σώματος της Αστυνομίας Πόλεων. Εις τούτους μετά γνώμην του Διοικητικού Συμβουλίου του ΕΤΥΑΠ δι’ αποφάσεως του Υπουργού Εσωτερικών, δύναται να καθορισθή χορήγησις αποζημιώσεως δια τας πέραν ωρισμένου αριθμού κατ’ οίκον επισκέψεις. 2)Το Διοικητικόν Συμβούλιον του Κλ. Υγείας, εφ’ όσον κρίνει ότι τα ανωτέρω δεν είναι επαρκή ή ευρίσκονται εν  (Μετά την σελ. 178,06) Σελ. 178,07 137-19 Επικουρικό Ταμείο Υπαλλήλων Αστυνομίας Πόλεων (Ε.Τ.Υ.Α.Π.) 4.ΒΑ.α.10   1280 αδυναμία παροχής της υπό του παρόντος προβλεπομένης περιθάλψεως, δύναται όπως εν τη κατά το άρθρον 9 εξουσία αυτού αποφασίζη την καθ’ οιονδήποτε άλλον τρόπον εξυπηρέτησιν των ησφαλισμένων π.χ. δια συμβάσεων μεθ’ οιωνδήποτε Νοσηλευτικών Ιδρυμάτων Ιδιωτικών Ιδρυμάτων, Ιδιωτικών Κλινικών, ιδιωτικών ιατρών κλπ. 3)Πάσα μη συμμόρφωσις του ησφαλισμένου προς τας ισχυούσας εκάστοτε διατάξεις και Κανονισμούς παροχής περιθάλψεως επιφέρει την παντελή ή επι ωρισμένον χρόνον διακοπήν πάσης παροχής, κατόπιν αποφάσεως του Δ.Σ. του Κλάδου Υγείας. Άρθρον 19. Ως δαπάνη των οδοιπορικών εξόδων του ασθενούντος μέλους της οικογενείας του εν ενεργεία υπαλλήλου, του συνταξιούχου των μελών τούτων, του μετακινουμένου ίνα εισαχθή εις νοσοκομείον ή κλινικήν ή υποβολήν εις ειδικήν θεραπείαν αναγνωρίζεται το αντίτιμον του εισιτηρίου και προκειμένου περί βαρέως ασθενούντος, ούτινος η μεταφορά δεν είναι δυνατή δια των συνήθων μεταφορικών μέσων, το αγώγιον του επί τούτω διατεθέντος μεταφορικού μέσου. Εάν η σοβαρότης της καταστάσεως του ασθενούντος επιβάλη την χρησιμοποίησιν συνοδού, αναγνωρίζονται εις βάρος του Δημοσίου και τα οδοιπορικά έξοδα του συνοδού (Ν.Δ. Δημοσίων Υπαλλήλων). Χρονικοί περιορισμοί. Άρθρον 20. 1)Η νοσηλεία εκάστου ησφαλισμένου δεν δύναται να υπερβή τους δύο μήνας, παρατεινομένης της ασθενείας του ησφαλισμένου η νοσηλεία παρατείνεται μέχρι συμπληρώσεως τριών μηνών. Μετά γνώμην της οικείας Υγειονομικής Επιτροπής δύναται να παρατείνεται η εν νοσοκομείοις νοσηλεία των ησφαλισμένων μέχρις εξ μηνών εφ’ όσον πρόκειται περί σοβαράς νόσου, η θεραπεία της οποίας απαιτεί νοσοκομειακήν περίθαλψιν. 2)Προκειμένου περί πασχόντων εκ φυματιώσεως, καρκίνου και νευροψυχικών παθήσεων η νοσηλεία δύναται να παραταθή μέχρις εξ μηνών. 3)Επί περιπτώσεων λοιμωδών νόσων, η νοσηλεία των ησφαλισμένων εις τα ειδικά δια τας νόσους ταύτας νοσοκομεία δεν υπόκειται εις χρονικούς περιορισμούς, εφ’ όσον ενεργείται εις Νοσηλευτικά Ιδρύματα Δημοσίου Δικαίου. Στερήσεις. Άρθρον 21 Της κατά τον παρόντα κανονισμόν περιθάλψεως στερούνται επί χρόνον ουχί ελάσσονα του τριμήνου, ουδέ μείζονα της πενταετίας τα ησφαλισμένα μέλη των οικογενειών των υπαλλήλων οι συνταξιούχοι και τα μέλη της οικογενείας αυτών, άτινα αποδεδειγμένως καταστρατηγούσι τας διατάξεις. Σελ. 178,08 137-20 Η εν τω προηγουμένω εδαφίω στέρησις απαγγέλλεται δι’ αποφάσεως του Διοικητικού Συμβουλίου του Κλάδου Υγείας. Μεταβατικαί Διατάξεις. Άρθρον 22 Δι’ ειδικών αποφάσεων της Ε.Ε. του Κλάδου Υγείας δύναται να επεκτείνεται η προστασία και επί των εν ενεργεία αστυνομικών ή διοικητικών υπαλλήλων εχόντων ανάγκην συμπληρωματικής περιθάλψεως ως και δια συνοικούντα μέλη οικογενειών αυτών μη προστατευόμενα υπό του παρόντος Κανονισμού. Άρθρον 23. 1)Όσον αφορά τα Μέλη οικογενειών των συνταξιούχων εφ’ όσον δεν προστατεύονται υπό του Ν.Δ.Δ.Υ. και δεν διαμένωσιν εις ας πόλεις λειτουργεί ο θεσμός της Α.Π. εφαρμόζονται αι διατάξεις του Ν.Δ.Δ.Υ. περί μελών των εν ενεργεία Δημοσίων Υπαλλήλων. 2)Δια τα μέλη των εν ενεργεία Αστυνομικών και Διοικητικών Υπαλλήλων, τα διαμένοντα εκτός των Πόλεων ένθα λειτουργεί ο θεσμός ως καθορίζεται εις το άρθρον 4 του παρόντος Κανονισμού εφαρμόζονται αι διατάξεις του Ν.Δ.Δ.Υ. προσηυξημέναι εις βάρος του Κλάδου Υγείας με το ποσόν καθ’ ο βαρύνεται η συμμετοχή του υπαλλήλου και την βελτίωσιν της θέσεως νοσηλείας. Και τα τοιαύτα μέλη δικαιούνται να ζητήσωσιν οιανδήποτε δυνατήν περαιτέρω αρωγήν του Κλάδου Υγείας μετά απόφασιν της Εκτελεστικής Επιτροπής του Διοικητικού Συμβουλίου του Κλάδου Υγείας. Χρόνος Υποβολής Δικαιολογητικών. Άρθρον 24 Εις πάσαν περίπτωσιν εφ’ όσον πραγματοποιηθούν δαπάναι περιθάλψεως υπό του ησφαλισμένου, τα δικαιολογητικά δέον να υποβληθούν εντός τριμήνου από της πραγματοποιήσεώς των μη αναγνωριζομένης άλλης υπό του Κλάδου Υγείας οιασδήποτε δαπάνης. Ο παρών κανονισμός τροποποιείται και συμπληρούται δι’ αποφάσεως του Διοικητικού Συμβουλίου του Κλάδου Υγείας.   4.ΒΑ.α.10 Επικουρικό Ταμείο Υπαλλήλων Αστυνομίας Πόλεων (Ε.Τ.Υ.Α.Π.)   1281